[{"text_idx": "#000000", "text": "Wermundsen grupp on olnud perekond aastast 1974"}, {"text_idx": "#000002", "text": "1990ndate alguses soovis rootslasest omanik a\u0308ritegevusest loobuda ning ettevo\u0303tte to\u0308o\u0308tajad ostsid firmas enamusosaluse. Rootslasest omanik ja\u0308i firmas va\u0308hemusaktsiona\u0308riks ning ettevo\u0303tte tegevjuht Reidar Wermundse\u0301nist sai enamusomanik."}, {"text_idx": "#000003", "text": "Asutaja Reidar Wermundse\u0301n oma kontoris."}, {"text_idx": "#000004", "text": "Soome majanduslanguse ko\u0303ige raskemal hetkel, 1994. aastal, kolis ettevo\u0303te Vantaasse suurematesse ruumidesse. See oli kiire kasvu periood: ettevo\u0303ttega liitusid uued juhid, to\u0308o\u0308tajate arv kasvas umbes viieteistku\u0308mneni ning netoka\u0308ive kasvas ligi 18 miljoni Soome margani. 1997. aastal taganes Rootsi va\u0308hemusosaluse omanik ettevo\u0303ttest ta\u0308ielikult ning see viis firma nimevahetuseni. Ettevo\u0303tte uueks nimeks sai Wexon Oy. U\u0308heksaku\u0308mnendate lo\u0303pus kolis ettevo\u0303te Tuupakkasse umbes 1000 m2 uhiuude kontorisse. Umbes sel ajal hakkasid ettevo\u0303ttes aktiivselt tegutsema ka pojad Juha ja Kari."}, {"text_idx": "#000005", "text": "Iga po\u0303lvkonnaga aina paremaks \u2013 2000ndate po\u0303lvkonnavahetus"}, {"text_idx": "#000006", "text": "2000ndatel algas ettevo\u0303ttes po\u0303lvkondadevahetus, mis lo\u0303ppes uue ku\u0308mnendi keskel sellega, et Reidar Wermundse\u0301n loobus laste kasuks oma enamusosalusest. Samuti astus Reidar tagasi tegevjuhi kohalt ning uueks tegevjuhiks sai tema poeg Juha Wermundse\u0301n. Juha oli juba va\u0308ikse poisina Wexoni kontoris aega veetnud ning koos ettevo\u0303ttega u\u0308les kasvanud."}, {"text_idx": "#000007", "text": "Vennad ei pidanud perefirmas ja\u0308tkama, aga see vo\u0303imalus tundus neile loomulikuna, pakkudes samaaegselt ohtralt va\u0308ljakutseid. Ma\u0308nguplatsiks olnud laost sai suvine to\u0308o\u0308koht ning mo\u0303lemad vennad to\u0308o\u0308tasid enne juhatuse tasemele jo\u0303udmist mitmetel positsioonidel. Samuti on mo\u0303lemad vennad saanud insenerihariduse, mis aitas neil valdkonda veelgi paremini tundma o\u0303ppida."}, {"text_idx": "#000011", "text": "Grupi struktuuri reform ja rahvusvahelistumise ja\u0308tkumine"}, {"text_idx": "#000012", "text": "2010. aastal sai tegevjuhiks Kari Wermundse\u0301n. Firma kasvust ja tegevuse laienemisest tulenevalt vajas muutust ka selle struktuur. Kasvuperioodil omandatud firmasid ja uusi a\u0308risid hakkas koondama emafirma Wermundsen Oy."}, {"text_idx": "#000014", "text": "2017. aastal kolisid Wermundsen Oy, Solotop Oy ja Wexon Oy Vantaast va\u0308rskelt renoveeritud u\u0308le 3000 m2 suurusele kinnistule Malmis. See aitas omakorda parandada teenuste ka\u0308ttesaadavust ning luua vo\u0303imalusi a\u0308ri kiireks edasiseks kasvuks."}, {"text_idx": "#000015", "text": "Muutuste tuuled on puhumas ka ko\u0303igis Wermundseni tu\u0308tarettevo\u0303tetes ning viimaseks suureks va\u0308ljakutseks on digitaalne revolutsioon. Esimesed suuremad sammud ho\u0303lmavad uut tooteinfo haldussu\u0308steemi. Veidi hiljem, 2021. aasta su\u0308gisel avati Soome klientide jaoks Wexoni e-pood. Kuna teha on veel palju, ja\u0308tkab kontsern digitaliseerimisse panustamist, et sa\u0308ilitada oma ja\u0308tkusuutlikkus kiiresti muutuvas maailmas. Sealjuures on ettevo\u0303tte vastu na\u0308idanud huvi juba ka Wermundse\u0301ni perekonna kolmas po\u0303lvkond, kes soovib panustada kontserni arengusse ja\u0308rgmistel aastaku\u0308mnetel."}, {"text_idx": "#000016", "text": "2022. aastal ja\u0308tkas Wermundseni kontsern laienemist omandades enamusosaluse ettevo\u0303ttes Kovartek Oy, mis tegeleb to\u0308o\u0308stuslike komponentide turustamisega."}, {"text_idx": "#000018", "text": "2022. aasta alguse seisuga on Wermundsen grupi ka\u0308ive u\u0308le 30 miljoni euro ning grupis to\u0308o\u0308tab 125 inimest."}]